SUSITIKIMO-DISKUSIJOS

apie kraštietį profesorių Mykolą Römerį ir jo atminimo žymenis

IDĖJOS

|  |  |
| --- | --- |
| Moksleiviai | Pavasarinės talkos Bagdoniškio dvaro sodyboje |
| Moksleiviai | Pleneras Bagdoniškio dvaro sodyboje |
| Moksleiviai | Piknikas su dienoraščių skaitymais Bagdoniškio dvaro sodyboje |
| Gintaras Bingelis | Kultūros pasas (išnaudoti Bagdoniškio dvaro lankymui; parengti gidus) |
| Gintaras Bingelis | Organizuoti forumą apie iškilias istorines asmenybes, kilusias iš Rokiškio krašto (forumo vieta galėtų būti Ilzenbergo dvaras, rezultatas – apjungti lankytinas vietas turizmui ir pasiūlyti parengtą produktą Kelionių agentūroms) |
| Gintaras Bingelis | Rokiškį akcentuoti per livoniškąją kryptį (Römeriai, Tyzenhauzai ir kt.) – tai yra šio krašto senosios dvarų istorijos išskirtinumas |
| Muziejininkai | Prieiga prie Mykolo Römerio dienoraščių internete |
| Leonardas Šablinskas | Obelių gimnazijoje Mykolo Römerio veiklos studijų ir teisės mokyklėlė |
| Neringa Ragielienė | Obelių gimnazija kaip Mykolo Römerio atminimo stiprinimo vieta, kol nėra sukurta tinkama forma dvare |
| Diana Meškauskienė | Konstitucijos dienos minėjimo renginiuose, pavyzdžiui Konstitucijos egzamino dieną, Mykolo Römerio vardas ir atvaizdas kaip akcentas  |
| Arvydas Rudinskas | Bagdoniškio kaimo gyventojai telkiasi prie Lašų kaimo bendruomenės. Diskutuoti su šia bendruomene apie ateinančių metų paminėjimą Bagdoniškyje. Per susitikimus paskatinti Lašų ir Bagdoniškio žmones daugiau žinoti apie Mykolą Römerį. |
| Alicija Matiukienė | Rajono bibliotekoms supirkti išleistus visus Mykolo Römerio dienoraščių tomus. Centrinė biblioteka turi, bet reikia, kad turėtų visos bibliotekos. |
| Alicija Matiukienė | Projektas Mykolo Römerio konferencijai surengti 2020 m.  |
| Alicija Matiukienė | Straipsnis “Prie Nemunėlio” |
| Raimonda Stankevičiūtė-Vilimienė | Kriaunų muziejui pasiūlyti aptarti idėją - susikoncentruoti į 2 kryptis: Römerių giminės atminimas, Kriaunų krašto sakraliniai eksponatai bei įvairių konfesijų istorija. |
| Raimonda Stankevičiūtė-Vilimienė | Dėl galimos Bagdoniškio parko rekonstrukcijos. Finansavimas kultūros paveldo ir saugomų teritorijų priemonei yra numatytas Rokiškio kaimo strategijoje. Bet pareiškėjas turi būti tik viešasis juridinis asmuo, valdantis žemę nuosavybės teise (tik savivaldybė arba biudžetinės įstaigos žemę gali valdyti ir kitais teisėtais pagrindais). |
| Raimonda Stankevičiūtė-Vilimienė | Kadangi Bagdoniškio dvaras yra vieta, kuri svarbi mokslui, ten galėtų vykti rajono moksleivių, pelniusių įvairius mokslo apdovanojimus, pagerbimas. |
| Artimieji | Informacinė lentelė ant pastato. Reikia pakeisti, nes nebetvarkinga. Nepavyko išsiaiškinti, kokie reikalavimai naujai atminimo lentai ir kas turėtų perimti senąją.  |
| Egidijus Vilimas | Teikti rajono savivaldybės tarybai siūlymą 2020 -uosius Rokiškio rajone paskelbti Mykolo Römerio metais, kad būtų sutelktas dėmesys, resursai ir pastangos. Per 2020 m. taip pat parengti programą, kad ir ateityje būtų nuosekliai veikiama stiprinant istorinę atmintį apie Rokiškio krašte gimusius valstybės kūrėjus. |
| Rimantas Miknys | Stiprinti suvokimą apie Mykolo Römerio veiklos reikšmingumą Lietuvai ir Vidurio Rytų Europos regionui, akcentuojant jo asmens gilias ir įvairiapuses sąsajas su Rokiškio kraštu. Rajono savivaldybės paskelbti metai, šalia kitų žymių kraštiečių – V. Mirono, A.Tumėno - skirti Mykolui Römeriui, tam būtų gera pradžia. Rokiškio rajono savivaldos administraciniais resursais užtikrinti įvairių iniciatyvų, kylančių iš privačių, verslo, švietimo, turizmo aplinkų koordinavimą, siekiant įvairių projektų sinergijos finansavimo, vadybos, tikslų ir uždavinių įgyvendinimo srityje. Pavyzdžiui per 2020 m. sukurta ir registruota savivaldos aplinkoje speciali programa „Rokiškio kraštas ir žmonės atminties kultūros lauke“. Ji turėtų būti ilgalaikė t.y., numatytų veiklas bent 10-čiai metų, ir paremta penkmetiniais veiklų planais.  |
| Rimantas Miknys | Savivaldybei kartu veikti su valstybės institucijomis, turint galvoje, jog 2022 -ieji valstybiniu mastu bus minimi kaip jubiliejiniai Konstitucijos, Kauno universiteto metai. Šios abi temos stipriai susijusios su profesoriaus Mykolo Römerio vaidmeniu. |

Pasiūlymai gimnazistės Martynos Povilavičiūtės (po diskusijos):

* Kolekcinė moneta
* Visose gimnazijose surengti diskusijas apie Mykolą Römerį
* Rokiškio teismo rūmuose organizuoti renginį-inscenizaciją, kaip anksčiau vyko teismo procesas.